**Hajdúszoboszló Város Önkormányzata Képviselő-testületének**

**20/2021. (VII. 07.) önkormányzati rendelete**

**a polgármesteri hivatal köztisztviselőit megillető juttatásokról és támogatásokról szóló 14/2018. (X. 25.) önkormányzati rendelet módosításáról**

Hajdúszoboszló Város Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 93. § (2) bekezdésében, valamint a 232/A. §-ában foglalt felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva - az önkormányzat szervezeti és működési szabályzatáról szóló 18/2019. (XI. 07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága véleményének kikérésével - a következőket rendeli el:

**1. §**

A polgármesteri hivatal köztisztviselőit megillető juttatásokról és támogatásokról szóló 14/2018. (X. 25.) önkormányzati rendelet kiegészül a következő 5/A. §-szal:

*„Közszolgálati Tisztviselők Napja*

*5/A. §*

*A Hajdúszoboszlói Polgármesteri Hivatal köztisztviselői számára a Közszolgálati Tisztviselők Napja, július 1-je, munkaszüneti nap.”*

**2. §**

E rendelet kihirdetése napján lép hatályba, de rendelkezéseit 2021. július 1-től kell alkalmazni.

 ***Czeglédi Gyula Dr. Korpos Szabolcs***

 ***polgármester jegyző***